Kõige varajasem aeg meie kahel Tartu hommikul oli aga aeg minu jaoks. Ma armastan tänavakunsti ja Tartu on parim linn selle armastamiseks. Kui Tallinnas tähendab grafiti enamasti erinevates keeltest seinale soditud roppuseid, siis Tartus on igast kolmandast pagana elektrikapist ka kunstiteos tehtud. Grafiitod on tehniliselt tasemel, maitsekad ja ümbruskonda sobitatud. Enne, kui mees ja lapsed ärkasid, haarasin kohvitopsi, et sellega tund või poolteist selles tänavakunsti Louvre`is ringi jalutada.